जापान में सुनामी के बाद आई तलाक लेने की बाढ़  
जापान में मार्च में आई सुनामी के बाद से लोग अपनी जिंदगी से इतना मायूस हैं कि शादियां उन्हें बेमानी लगने लगी हैं।
जापान में सुनामी के बाद से तलाक लेने की बाढ़ आ गई है। मार्च में आई सुनामी के बाद से लोग अपनी जिंदगी से इतना मायूस हैं कि शादियां उन्हें बेमानी लगने लगी हैं। उनकी प्राथमिकताएं बदल गई हैं। कोई अपने बूढ़े माता पिता के पास जाकर रहना चाहता है कोई परिवार चलाने के झंझट से छुटकारा चाहता है। तलाक के लिए बाकायदा एक समारोह होता है इसमें शामिल होने की कीमत है 690 डॉलर। इस कीमत में तलाक के साथ-साथ एक वक्त खाना और शादी की अंगूठी को तोड़ने के लिए एक हथौड़ा भी मिलता है।